User:Margret jonsdottir

Margrét Jónsdóttir listmálari er fædd í Reykjavík árið 1953 og hefur unnið sem myndlistarmaður í  tæp 50 ár og stundað kennslu í 27 ár bæði við  framhaldsskóla,  grunnskóla og Myndlistarskóla Kópavogs, unnið við grafíska hönnun og   rekið auglýsingastofu. Menntuð við Myndlista- og Handíðaskóla Íslands,  diploma í frjálsri myndlist og síðar diploma í grafískri hönnun,   mastersnám við Central Saint Martins Collage of Art í London og diploma   frá Kennaraháskólanum. Margrét hefur haldið á fimmta tug einkasýninga og  tekið þátt í fjölda samsýninga hér á landi og erlendis. Einn af  stofnendum Gallery Suðurgötu 7 sem var mikilvæg miðstöð í þróun   framlínumyndlistar á Íslandi. Einn af stofnendum Hagsmunafélags  myndlistarmanna sem var undanfari Sambands íslenskra myndlistarmanna   ásamt stofnun SÍM. Verk eftir Margréti eru í eign helstu listasafna  landsins og hefur hún hlotið ferðastyrki og starfslaun listamanna og er  hennar getið í ritinu Íslensk listasaga sem er fimm binda verk og  spannar tímabilið frá síðari hluta 19. aldar til upphafs 21. aldar. Aðalsteinn Ingólfsson listfræðingur segir m.a. um verk Margrétar:''„Óhætt er að segja að viðhorf Margrétar Jónsdóttur til myndlistar hafi sjaldan rúmast innan ráðandi sjónarmiða í hérlendu myndlistarumhverfi til þess er henni einfaldlega of mikið niðri fyrir. Með tjáningu þessara viðhorfa hefur hún iðulega staðið berskjölduð og fullkomlega tillitslaus og jafnframt fullkomlega heiðarleg - gagnvart sjálfri sér og áhorfendum.“'' http://mjons.blogspot.is/